PATVIRTINTA

Vilniaus savivaldybės Grigiškių

lopšelio-darželio „Pelėdžiukas“

direktoriaus 2019 m. gruodžio 12 d.

įsakymu Nr. V-135

**LOPŠELIO-DARŽELIO TARYBOS**

**NUOSTATAI**

**I. BENDROJI DALIS**

**1.** Lopšelio-darželio taryba (toliau – Mokyklos taryba) yra aukščiausia Mokyklos savivaldos institucija. Taryba telkia tėvus (globėjus), mokytojus, vietos bendruomenę demokratiniam Mokyklos valdymui, padeda spręsti Mokyklos aktualius klausimus, atstovauti Mokyklos direktoriui teisėtiems Mokyklos interesams.

**2.** Mokyklos tarybos steigėjas – Vilniaus sav. Grigiškių lopšelis-darželis ,,Pelėdžiukas”. Steigėjo atstovas Mokyklos taryboje – Mokyklos direktorius.

**3.** Mokyklos taryba savo veiklą grindžia Lietuvos Respublikos švietimo įstatymu, kitais švietimo veiklą reglamentuojančiais įstatymais, Lietuvos Respublikos Švietimo ir mokslo ministro įsakymais, Mokyklos steigėjo potvarkiais, Mokyklos bei Mokyklos tarybos nuostatais.

**4.** Mokyklos tarybos nuostatus, apsvarsčius visose savivaldos institucijose bei jiems pritarus, tvirtina Mokyklos direktorius.

**II. MOKYKLOS TARYBOS SUDĖTIS IR VEIKLOS ORGANIZAVIMAS**

**5*.*** Tarybą sudaro 9 nariai. 4 tėvus (globėjus, rūpintojus) deleguoja Visuotinis tėvų susirinkimas arba grupių tėvų susirinkimai, 4 mokytojus – Mokytojų taryba, 1 administracijos atstovą - darbuotojai.

**6.** Taryba renkama trejiems metams. Išvykus Tarybos nariui, į jo vietą, nepažeidžiant narių proporcijų, renkamas kitas atstovas.

**7.** Be Tarybos narių į posėdį gali būti kviečiami Mokyklos administracijos atstovai, kiti su mokymo procesu susiję asmenys, socialinių partnerių atstovai, rėmėjai, bendruomenės nariai, nesantys Tarybos nariai.

**8.** Tarybai vadovauja pirmininkas, išrinktas atviru balsavimu pirmame Tarybos posėdyje. Tarybos pirmininką galima atšaukti Tarybos narių iniciatyva. Sprendimas priimamas balsų dauguma.

**9.** Mokyklos direktorius negali būti Mokyklos tarybos pirmininku. Jis Taryboje dalyvauja be sprendžiamojo balso teisės.

**10.** Tarybos posėdžiai šaukiami ne rečiau kaip du kartus per metus. Posėdis yra teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančiųjų balsų dauguma. Jei balsai pasiskirsto tolygiai, sprendimą lemia pirmininko balsas.

**11.** Mokyklos tarybos nutarimus, kurie prieštarauja Mokyklos veiklą reglamentuojantiems dokumentams, Mokyklos direktorius prašo svarstyti iš naujo.

**12.** Mokyklos tarybos nutarimus, kurie prieštarauja įstatymams ir kitiems Mokyklos veiklą reglamentuojantiems dokumentams, Mokyklos steigėjas ar švietimo priežiūros institucijos siūlo svarstyti

iš naujo. Mokyklos tarybai atsisakius, ginčas gali būti sprendžiamas įstatymų nustatyta tvarka.

**13.** Mokyklos tarybos posėdžiai protokoluojami, su priimtais sprendimais supažindinama Mokyklos bendruomenė.

**14.** Mokyklos taryba už veiklą vieną kartą per metus atsiskaito ją rinkusiems Mokyklos bendruomenės bei vietos bendruomenės nariams.

**15.** Pasibaigus Mokyklos tarybos kadencijai, rinkimus į Tarybą organizuoja Mokyklos direktorius.

**III. MOKYKLOS TARYBOS FUNKCIJOS**

**16.** Mokyklos taryba:

16.1. aprobuoja Mokyklos veiklos perspektyvas, pagrindines darbo kryptis;

16.2. svarsto ir pritaria Mokyklos strateginiam planui, metų veiklos planui, aprobuoja Mokyklos nuostatus, Darbo tvarkos taisykles bei jų pakeitimus, nustato ugdymo organizavimo tvarką ir kitus Mokyklos veiklą reglamentuojančius dokumentus ir teikia juos tvirtinti direktoriui;

16.3. aptaria mokinių žinių ir gebėjimų vertinimo sistemą, papildomos veiklos ir renginių organizavimo klausimus;

16.4. teikia siūlymus Mokyklos direktoriui priimant darbuotojus ir vertinant jų darbo rezultatus, pareiškia nuomonę jiems atestuojantis;

16.5. sprendžia ugdytinių šalinimo iš Mokyklos klausimus;

16.6. svarsto tėvų prašymus vaikų ugdymo ir kitais klausimais;

16.7. inicijuoja Mokyklos bendruomenės ir visuomenės bendradarbiavimą;

16.8. aptaria ir kontroliuoja Mokyklos ūkinę ir finansinę veiklą. Kartu su kitomis Mokyklos savivaldos grandimis prisideda prie nebiudžetinių lėšų kaupimo į Mokyklos sąskaitą, pritaria arba nepritaria jų paskirstymui;

16.9. gali sustabdyti kitų Mokyklos savivaldos institucijų sprendimų įgyvendinimą, kol jų teisingumą ir teisėtumą ištirs kompetentingos institucijos;

16.10. kartu su Mokyklos direktoriumi nustato darbuotojų skatinimo tvarką;

16.11. svarsto Mokyklos savivaldos institucijų nuostatus;

16.12. inicijuoja Mokyklos nuostatų pataisas;

16.13. priima sprendimus Mokyklos veiklos plane nurodytais klausimais.

**IV. VADOVAVIMAS MOKYKLOS TARYBAI**

**17.** Mokyklos tarybos pirmininkas:

17.1. renkamas visai Tarybos kadencijai iš Tarybos narių balsavimu;

17.2. gali būti renkamas pakartotinai, kadencijų skaičius neribojamas;

17.3. atsako už Tarybos veiklos organizavimą ir dokumentacijos tvarkymą;

17.4. vadovauja Tarybos posėdžiams, atstovauja Tarybai bendraujant su kitomis institucijomis, pasirašo Tarybos veiklos dokumentus;

17.5. Turi lemiamo balso teisę, Tarybos narių balsams pasiskirsčius po lygiai;

17.6. gali būti nušalintas nesibaigus kadencijai, jei už tai pasisako daugiau kaip pusė Tarybos narių.

**18.** Mokyklos tarybos sekretorius nevėliau kaip prieš tris dienas iki posėdžio praneša posėdžio laiką, vietą ir darbotvarkę;

**19.** Mokyklos tarybos sekretorius tvarko Mokyklos tarybos dokumentaciją.

**V. BAIGIAMOSIOS NUOSTATOS**

**20.** Mokyklos tarybos nuostatai gali būti keičiami, jei to reikalauja 2/3 tarybos narių.

**21.** Mokyklos taryba nutraukia savo veiklą likviduojant arba reorganizuojant Mokyklą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_